CELEX: C2006/060/94
Language: sl
Date: 2006-03-11 00:00:00
Title: Zadeva T-34/06: Tožba, vložena  24. januarja 2006  — Universal proti Komisiji

11.3.2006   
            
            
               SL
            
            
               Uradni list Evropske unije
            
            
               C 60/51
            
         Tožba, vložena 24. januarja 2006 — Universal proti Komisiji
   (Zadeva T-34/06)
   (2006/C 60/94)
   Jezik postopka: angleščina
   Stranki
   
      Tožeča stranka: Universal Corp. (Richmond, ZDA) (zastopniki: A. Riesenkampff, T. Reher, M. Holzhäuser, C. Swaak, M. Mollica, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe Komisije C(2005) 4012 končna, z dne 20. oktobra 2005, v zvezi z uporabo člena 81(1) ES (zadeva COMP/C.38.281/B.2 — surovi tobak Italija), kolikor je naslovljena na tožečo stranko;
            
         
               —
            
            
               naložitev plačila stroškov Komisiji.
            
         Tožbeni razlogi in bistvene trditve
   Z izpodbijano odločbo je Komisija ugotovila, da je več družb, vključno s tožečo stranko in njeno posredno odvisno družbo, kršilo člen 81(1) ES s sporazumi in/ali usklajenimi ravnanji v italijanskem sektorju surovega tobaka. Na tej podlagi je tožeči stranki, solidarno z njeno odvisno družbo, naložila globo.
   V podporo svoji tožbi tožeča stranka navaja, prvič, da je Komisija v izpodbijani odločbi sprejela, ne da bi podala kakršno koli obrazložitev ali objektivno utemeljitev, stališče, ki je bilo čisto nasprotno njenemu stališču v zadevi španski surovi tobak, ki je obsegala enako razmerje matične družbe/odvisne družbe, enak časovni okvir, enako blago, enake nakupne cene in enako pomanjkanje vpletenosti ali vednosti tožeče stranke. Na podlagi tega tožeča stranka meni, da je Komisija kršila svojo obveznost obrazložitve, ni upoštevala načela enakega obravnavanja in kršila legitimna pričakovanja tožeče stranke s tem, da je naložila globo za kršitev odvisne družbe matični družbi.
   Tožeča stranka nadalje navaja, da Komisija ni uspela dokazati v pravno zadostni meri kakršen koli odločilen vpliv tožeče stranke na komercialno vedenje njene odvisne družbe. V tem kontekstu trdi, da je Komisija napačno mislila, da zahteve za poročanje in za določene odobritve potrjujejo njeno izvajanje odločilnega gospodarskega vpliva na njeno odvisno družbo, medtem ko temu ni tako zaradi zelo decentralizirane strukture in organizacije tožeče stranke.